Teval Elektroonika
Andrus Sipsaka
teval@teval.ee	
08.05.2024 nr 2-14/24/2123-1

Leppetrahvi hoiatus ja täiendava tähtaja andmine

Austatud koostööpartner

Pöördumine seoses ostutellimuse OTE-0342658 toote MECF-040P-210X310 (12tk) hilinemisega.

16.04.2024 esitasime Teile ostutellimuse OTE-0342658, raamlepingu nr 2-2/22/557-1 ja minikonkursil (viitenumber 278112) esitatud pakkumuse nr 486945 alusel. Eelnimetatud pakkumuse kohaselt oli toote MECF-040P-210X310 tarneaeg 3 nädalat alates ostutellimuse esitamisest ehk mitte hiljem kui 03.05.2024.

26.04.2024 teavitas Teval Elektroonika OÜ Riigi Kaitseinvesteeringute Keskust (edaspidi RKIK) e-kirjas, et tootja on toote MECF-040P-210X310 tarneaega edasi lükanud. Kirjas selgus, et toote MECF-040P-210X310 tarneaeg lükkub 29.06.2024. Kuivõrd tegemist ei ole vääramatu jõuga, siis hankija annab käesolevaga teada, et vastavalt ostutellimusele OTE-0342658 on toote MECF-040P-210X310 tarneaeg 03.05.2024. Õigeaegselt tarnimata kauba väärtus kokku on 294,00 eurot ilma käibemaksuta.

Tulenevalt raamlepingu 2-2/22/557-1  punktist 3.12, on ostjal õigus kauba tähtaegselt üle andmata jätmise korral nõuda müüjalt leppetrahvi kuni 0,25% tähtaegselt üle andmata kauba maksumusest päevas iga üleandmisega viivitatud päeva eest kuid mitte vähem, kui 50 eurot.

Käesolevaga annab Riigi Kaitseinvesteeringute Keskus Teval Elektroonika OÜ-le täiendava tähtaja kauba üleandmiseks. Tarnimata kaup peab olema üle antud hiljemalt 01.07.2024.

Juhul, kui kaup ei ole täiendavaks tähtajaks üle antud, on Riigi Kaitseinvesteeringute Keskusel õigus kohaldada leppetrahvi suuruses 0,25% kauba maksumusest iga üleandmisega viivitatud kalendripäeva eest. Riigi Kaitseinvesteeringute Keskusel on õigus leppetrahvi arvestamist alustada alates 03.05.2024 (lepingu esialgne tarne tähtaeg).

Käesolevaga soovib RKIK rõhutada raamlepingu lisa 1 üldtingimuste punkti 6.1, mille kohaselt ei loeta vääramatuks jõuks täitja kolmandast isikust lepingupartneri suutmatust lepingut täita.

Lugupidamisega

(allkirjastatud digitaalselt)

Priit Soosaar
kategooriajuht (side ja radar)
Riigi Kaitseinvesteeringute Keskus